Stojan Dečermić
Stojan Dečermić Cole (Kozarska Dubica, 10. jun 1931 — Beograd, 15. decembar 1992) je bio srpski i jugoslovenski glumac.

Biografija 

Potiče iz umetničke porodice, pošto mu je i otac Borislav, igrao u pozorištu Dunavske banovine u Novom Sadu., a potom bio prvi, posleratni, upravnik pozorišta u Pančevu.

Stojan je glumačku školu završio u Novom Sadu i sa jedva 17. godina upisao Akademiju dramskih umetnosti u Beogradu kod profesora Tomislava Tanhofera, Bojana Stupice i Viktora Starčića.

Na trećoj godini glumi Aljošu u drami Maksima Gorkog „Na dnu“ u Jugoslovenskom dramskom pozorištu. Po završetku Akademije postaje redovan član Jugoslovenskog dramskog pozorišta. Najpre igra u lirske uloge u u klasičnom i savremenom repertoaru ističući se emotivnošću i smislom za kreacije tragičnih likova, kao Romeo (sa samo 22 godine) u „Romenu i Juliji“ Vilijama Šekspira, Orest u „Ifigeniji na Tauridi“ Johana Volfganga Getea, Lujo Lasić u Dubrovačkoj trilogiji Ive Vojnovića i dr.. Kao dramski umetnik „raskošnog talenta i magične scenske privlačnosti“ je dočekao da ga devojke sačekuju na izlasku iz pozorišta. Bio je Žerar Filip srpskog glumišta.

Bio je neprikosnoven recitator naročito poezije Milana Dedinca, Dušana Matića i Rastka Petrovića.

U zemunskom naselju Altina dobio je i svoju ulicu.

Nagrade 
 1989. Oktobarska nagrada grada Beograda

Uloge u pozorišnim predstavama 
 „Na dnu“ – Maksim Gorki – Aljoša
 „Romeo i Julija“ – Vilijam Šekspir – Romeo
 „Novela od Stanca“ – Marin Držić 
 „Dundo Maroje“ – Marin Držić 
 „Kralj Lir“ - Vilijam Šekspir
 „Gospodin plemić“ – Molijer
 „Život je san“ — Kalderona 
 „Život u pozorištu“ – Dejvid Memet
 „Čiste ruke“ – Jovan Hristić — Edip

Filmografija 
 „Policajac sa Petlovog brda (TV serija)" (1993)
 Povratak Vuka Alimpića (1992) 
 „U ime zakona“ .... Vasilije (1991)
 Kapetan duge plovidbe (1991) .... Damjan Mijailović-Dača
 Bolji život2 .... Doktor Ganović (1990)
 Kolubarska bitka (1990) (TV) .... vojvoda Stepa Stepanović
 „Drugarica ministarka“ (1989) 
 Vreme čuda (1989) .... Sudija
 „Roman o Londonu“ (1988) TV 
 „Vuk Karadžić“ .... Grof Kapodistri 
 Milan - Dar (1987) (TV) .... Laza Kostić
 „Sivi dom“ .... Muž blagajnice (1986)
 „Kvo Vadis?" (1985) Mark Evangelist
 Lepotica iz Amhersta (1985) (TV) 
 Rijanon (1984) (TV) 
 Divlja patka (1984) (TV) 
 Sumrak (1983) (TV) 
 Mikelanđelo (1982) (TV) .... Američki novinar
 Sestre (1981) (TV) 
 Majstori, majstori (1980) .... Nastavnik crtanja
 Vasa Železnova (1977) (TV) 
 Ljubičiče (1975) (TV) 
 „Dimitrije Tucović“ .... Jevrem Marković (1974)
 Zločin i kazna (1972) (TV) .... Ilja Petrović Poroh
 Samoubica (1972) (TV) 
 „Sve od sebe“ (1971) TV 
 Nirnberški epilog (1971) (TV) 
 Slučaj Openhajmer (1970) (TV) .... Pukovnik Pes
 Naši sinovi (1968) (TV) 
 Na rubu pameti (1968) (TV) 
 Izgubljeno pismo (1968) (TV) 
 Novi život (1968) (TV) 
 Dama s kamelijama (1968) (TV) 
 Tim koji gubi (1968) (TV) 
 Skupljači perja (1967) .... Vozač hladnjače 
 Oči pune zvezda (1967) (TV) 
 Sumnjivo lice (1967) (TV) 
 Reginin sat (1967) (TV) 
 Svečanost na usputnoj stanici (1967) (TV) 
 Apolon od Belaka (1966) (TV) 
 Čuvaj mi Ameliju (1965) (TV) 
 Akcija epej (1965) (TV) 
 Ono more (1965) (TV) 
 Medaljon sa tri srca (1962) 
 Vojnik sa dva imena (1961) (TV) 
 Džungla (1961) (TV) 
 Pesma (1961) (TV) 
 Jerma (1961) (TV) 
 Male stvari (1957)

Reference

Literatura 
 „Žerar Filip naše scene“ - Borka Trebješanin

Spoljašnje veze 
 

Biografije, Kozarska Dubica
Srpski pozorišni glumci
Srpski filmski glumci
Srpski televizijski glumci
Jugoslavenski teatarski glumci
Jugoslavenski filmski glumci
Jugoslavenski televizijski glumci